รักษาบรรเทาอาการด้วยวิธีทางเลือก บำบัดด้วยเสียง เปลี่ยนอาหาร กินอาหารเสริม
ความผิดปกติของข้อต่อขากรรไกร (Temporomandibular joint (TMJ)) ที่ทำให้เกิดอาการเสียงดังในหู สามารถรักษาได้ด้วยการจัดกระดูกโดยผู้เชี่ยวชาญ, ที่ความผิดปกติของข้อต่อขากรรไกรนั้นถูกมองว่าทำให้เกิดอาการเสียงดังในหู ก็เพราะกล้ามเนื้อกับเอ็นยึดกระดูก (ligaments) ที่ติดกับขากรรไกรนั้น อยู่ใกล้กันกับกระดูกที่มีผลต่อการได้ยิน   การจัดกระดูกนั้นอาจใช้ขั้นตอน manual manipulation หรือการดัดขยับข้อต่อแรงเร็วเพื่อจัดเรียงข้อต่อขากรรไกรซะใหม่ บางทีนักจัดกระดูก (chiropractor) ก็จัดกระดูกสันหลังส่วนคอร่วมด้วยเพื่อลดอาการเสียงดังในหู การจัดกระดูกนั้นไม่ทำให้เจ็บปวด แต่อาจมีไม่สบายตัวบ้างชั่วคราว บางทีจัดกระดูกแล้วก็มีการประคบเย็น/ร้อนร่วมกับการบริหารบางจุดด้วย  การจัดกระดูกช่วยรักษาโรคน้ำในหูไม่เท่ากัน (Meniere’s disease) ที่เป็นอีกสาเหตุ (ที่พบได้ยากกว่า) ของอาการเสียงดังในหูได้ด้วย มีงานวิจัยไม่นานมานี้ชี้ว่าเป็นไปได้มากที่การฝังเข็ม (acupuncture) สามารถรักษาอาการเสียงดังในหูได้ ส่วนเทคนิคที่ใช้จะขึ้นอยู่กับโรคต้นทางที่ก่อให้เกิดอาการเสียงดังในหู ซึ่งส่วนใหญ่จะใช้สมุนไพรแบบจีนโบราณ แต่ทั้งนี้ก็ยังต้องรอหลักฐานการวิจัยเพิ่มเติม ว่าจะใช้รักษาได้มีประสิทธิภาพมากน้อยแค่ไหน aldosterone เป็นฮอร์โมนที่ปกติพบในต่อมหมวกไต (adrenal gland) เป็นฮอร์โมนที่ใช้ควบคุมโซเดียมและโพแทสเซียมในเลือดของเรามีงานวิจัยหนึ่งพบว่าคนที่มีอาการเสียงดังในหูแล้วสูญเสียการได้ยินด้วย มักมีฮอร์โมน aldosterone น้อย ถ้าได้รับฮอร์โมน aldosterone ทดแทน (bioidentical aldosterone) จะกลับมาได้ยินอีกครั้ง และไม่มีอาการเสียงดังในหูอีก ถือเป็นวิธีทางเลือกที่อาจได้ผลสำหรับบางคน ขั้นตอนหลักๆ ก็คือหาความถี่เสียงที่ตรงกับเสียงในหู แล้วกลบคลื่นความถี่นั้นด้วยเสียงพิเศษที่ออกแบบมาเพื่อการนี้โดยเฉพาะ   คุณหมอหูคอจมูกหรือนักโสตสัมผัสวิทยา (audiologist) อาจแนะนำให้คุณบำบัดรักษาด้วยวิธีดังกล่าว บางทีเสียงที่ใช้บำบัดนี้ก็มีให้ฟังกันออนไลน์ (แบบเสียเงิน) เช่นเว็บ Audionotch กับ Tinnitracks โดยเว็บจะมีบททดสอบให้ลองทำ เพื่อหาคลื่นความถี่ที่ตรงกับเสียงในหู แล้วเลือกวิธีบำบัดที่น่าจะได้ผล แต่วิธีนี้ก็ยังขาดหลักฐานงานวิจัยรองรับที่เพียงพอ หลายคนก็ว่าได้ผล ยังไงลองพิจารณาดู กลบเสียงดังในหูโดยเปิดเพลงบรรเลงหรือเสียงบรรยากาศคลอไป จะเปิดคลิปหรือแผ่น CD ที่เป็น “white noise” (เสียงที่ใช้กลบเสียงอื่น) อย่างเสียงคลื่น เสียงกระแสน้ำในลำธาร เสียงฝน เพลงเบาๆ หรืออะไรก็ได้ที่ช่วยกลบหรือทำให้เสียงดังในหูของคุณจางลง white noise หรือเสียงช่วยขับกล่อมอื่นๆ ช่วยให้คุณนอนหลับสบายขึ้น ถือว่าเป็นประโยชน์มาก เพราะหลายคนที่มีอาการเสียงดังในหูมักประสบปัญหาการนอน พอตกดึกเงียบสงัดได้ยินแต่เสียงในหูจนนอนแทบไม่ได้ ถ้ามีเสียงอื่นเปิดคลอจะได้สงบใจ หลับง่ายขึ้น “Brown noise” เป็นชุดเสียงที่ถูกเล่นสุ่มๆ ซึ่งส่วนใหญ่จะต่ำกว่าเสียง white noiseส่วน “Pink noise” เป็นการใช้คลื่นเสียงความถี่ต่ำ ซึ่งเสียงที่ได้ก็จะต่ำกว่า white noise เช่นกัน แต่ไม่ว่าจะ pink หรือ brown noise ก็ช่วยเรื่องการนอนได้ทั้งนั้น ลอง search ในเน็ตดู ว่า pink กับ brown noise เป็นยังไง แล้วเลือกใช้เสียงที่ได้ผลกับคุณที่สุด เพราะเป็นปัจจัยที่กระตุ้นให้เกิดอาการเสียงดังในหูได้มากที่สุดถ้าเป็นไปได้ให้อยู่ห่างที่ที่เสียงดังให้มากที่สุด สำหรับบางคนอาจไม่มีผลกระทบอะไร แต่ถ้าเสียงดังๆ ทำอาการคุณกำเริบหรือหนักกว่าเดิม ก็ต้องรู้ตัวแล้วคอยระวัง มีงานวิจัยของเยอรมนีชี้ว่าใช้ดนตรีบำบัดกับผู้ป่วยที่มีอาการเสียงดังในหูแล้ว ช่วยป้องกันไม่ให้อาการเบื้องต้นลุกลามไปเป็นอาการเรื้อรังได้ ขั้นตอนการบำบัดคือเปิดเพลงที่คุณชอบ โดยปรับคลื่นความถี่ให้ตรงกับเสียงที่ดังในหูนั่นเอง ปกติก็ไม่ควรกินเค็มจัดเกินไปอยู่แล้ว เพราะทำให้ความดันสูงได้ จนเกิดอาการเสียงดังในหู เพราะไม่ผ่านการปรุงรส เลยไม่เค็มและหวานเกินไป (ไม่ปรุงรสจัด) และมีไขมันอิ่มตัวน้อย นอกจากนี้ให้กินผักผลไม้เยอะๆ ด้วย เพราะทั้งกาแฟ แอลกอฮอล์ และนิโคติน เป็นปัจจัยต้นๆ ที่กระตุ้นให้เกิดอาการเสียงดังในหูเพราะงั้นให้ลดหรืองดไปเลยจะดีที่สุด แม้จะยังไม่มีหลักฐานรองรับชัดเจนว่าทำไม 3 อย่างนี้ถึงกระตุ้นให้เกิดอาการเสียงดังในหูต่างกันออกไปในแต่ละคนก็ตาม อย่างที่บอกว่าอาการเสียงดังในหูนั้นเกิดได้จากหลายสาเหตุ บางทีก็ไม่พบสาเหตุชัดเจน คุณจึงควรสังเกตอาการตัวเองไว้ เพราะบางคนบริโภค 3 อย่างนี้แล้วอาจไม่ถูกกระตุ้นก็ได้   การลด 3 อย่างที่ว่าบางทีก็ไม่ได้ช่วยบรรเทาอาการเสียงดังในหูที่เป็นอยู่ อย่างงานวิจัยหนึ่งก็ชี้ว่าคาเฟอีนไม่ได้ก่อให้เกิดอาการเสียงดังในหูส่วนอีกงานวิจัยชี้ว่าแอลกอฮอล์อาจช่วยบรรเทาอาการเสียงดังในหูของผู้ป่วยสูงอายุด้วยซ้ำไป  ยังไงลองลดปริมาณดูก่อน แล้วเฝ้าระวังว่าถ้าดื่มกาแฟ ดื่มเหล้า หรือสูบบุหรี่ในปริมาณไม่มากแล้วมีอาการยังไงบ้าง ถ้ามีอาการอยู่แล้วก็ให้สังเกตว่าอาการคงเดิม บรรเทาลง หรือรุนแรงยิ่งขึ้น ถ้าอาการหนักขึ้น ก็แน่นอนว่าควรงด 3 อย่างนี้ที่เป็นตัวกระตุ้นไปเลย ร่างกายต้องใช้ CoQ10 หรือ coenzyme Q10 เพื่อการเจริญเติบโตและรักษาเซลล์ นอกจากนี้ยังเป็นสารต้านอนุมูลอิสระด้วย CoQ10 พบได้ในอาหารจำพวกเครื่องใน เช่น หัวใจ ตับ และไต  มีงานวิจัยหนึ่งชี้ว่าอาหารเสริม CoQ10 ก็ช่วยได้สำหรับคนที่มี serum level ของ CoQ10 ต่ำ (ระดับ CoQ10 ในเลือดต่ำ) ปริมาณที่แนะนำคือ 100 มก. วันละ 3 ครั้ง Ginkgo biloba หรือใบแปะก๊วย นั้นเชื่อว่าช่วยให้เลือดไหลเวียนไปยังสมองดีขึ้น เลยมีการใช้รักษาบรรเทาอาการเสียงดังในหู ซึ่งผลที่ได้ก็แตกต่างกันไปตามเคส เพราะอาการเสียงดังในหูนั้นเกิดจากหลายสาเหตุ บางเคสก็หาสาเหตุชัดเจนไม่ได้   มีบางแหล่งรายงานว่าไม่มีหลักฐานเพียงพอมารองรับการใช้ใบแปะก๊วยสกัดรักษาอาการเสียงดังในหูแต่อีกแหล่งก็สรุปว่า EGb 761 หรือใบแปะก๊วยสกัดที่ผ่านการทดสอบมาตรฐานแล้ว นั้นใช้รักษาอาการเสียงดังในหูได้อย่างเห็นผล EGb 761 นั้นเป็น “สารสกัดจากใบแปะก๊วยที่ผ่านการทดสอบรับรองมาตรฐาน มีสรรพคุณต้านอนุมูลอิสระ เพราะเป็นตัวดักจับอนุมูลอิสระ (free radical scavenger) สารสกัดจากใบแปะก๊วยที่ผ่านการทดสอบรับรองมาตรฐานแล้วจะมีฉลากระบุรายละเอียดชัดเจน โดยมี flavone glycosides ประมาณ 24% (หลักๆ คือ quercetin, kaempferol และ isorhamnetin) และ terpene lactones 6% (ginkgolides A, B และ C 2.8 - 3.4% และ bilobalide 2.6 - 3.2%)”   คุณหาซื้ออาหารเสริมนี้ได้ในชื่อ Tebonin Egb 761 ให้กินตามคำแนะนำที่ฉลากอย่างเคร่งครัด มีงานวิจัยหนึ่งชี้ว่า เกือบครึ่งของคนที่มีอาการเสียงดังในหู อาการดีขึ้นเมื่อได้รับสังกะสีหรือ zinc วันละ 50 มก. ต่อเนื่องกันเป็นเวลา 2 เดือน ซึ่งปริมาณนี้ถือว่าสูงพอสมควร เพราะปกติปริมาณที่แนะนำในแต่ละวันสำหรับผู้ชาย (ผู้ใหญ่) จะอยู่ที่แค่ 11 มก. ส่วนของผู้หญิงนั้นอยู่ที่ 8 มก.   อย่าเพิ่งเพิ่มปริมาณสังกะสีมากขนาดนี้ถ้ายังไม่ได้ปรึกษาคุณหมอ ถ้าจะเพิ่มปริมาณสังกะสีมากขนาดนี้จริงๆ อย่าพยายามกินต่อเนื่องเกิน 2 เดือน ควบคุมปริมาณสังกะสีให้สมดุลโดยกินอาหารเสริมทองแดง (copper) ควบคู่กันไป เพราะถ้าได้รับสังกะสีในปริมาณมาก จะทำให้ทองแดงลดลง จนเกิดโรคโลหิตจางได้ ให้ป้องกันไว้ก่อนโดยเสริมทองแดงเข้าไปในปริมาณ 2 มก. ต่อวัน เมลาโทนิน (melatonin) เป็นฮอร์โมนที่เกี่ยวข้องกับวงจรการนอนโดยตรง มีงานวิจัยหนึ่งชี้ว่า ถ้ากินเมลาโทนิน 3 มก. ตอนกลางคืน จะได้ผลดีที่สุดในผู้ชายที่มีประวัติเป็นโรคซึมเศร้า และคนที่มีอาการเสียงดังในหูทั้ง 2 ข้าง
ใช้การจัดกระดูก (chiropractic). ลองฝังเข็ม. ปรึกษาคุณหมอเรื่องการใช้ aldosterone. ลองบำบัดด้วยคลื่นความถี่เฉพาะตัว. ใช้เสียงบรรยากาศชวนสงบใจ. ฟังเสียงขับกล่อมจนหลับไป. ฟังเสียง brown หรือ pink noise. หลีกเลี่ยงเสียงดังๆ. ใช้ดนตรีบำบัด. อย่ากินเค็ม. กินอาหารธรรมชาติ ไม่แปรรูป. พยายามลดกาแฟ รวมถึงการกินเหล้าสูบบุหรี่. เพิ่ม CoQ10. กินอาหารเสริมใบแปะก๊วยสกัด. เพิ่มสังกะสี (zinc). ลองกินอาหารเสริมเมลาโทนิน.
https://www.wikihow.com/Reduce-Tinnitus-Naturally https://www.wikihow.com/Reduce-Tinnitus-Naturally https://www.wikihow.com/Reduce-Tinnitus-Naturally https://www.wikihow.com/Reduce-Tinnitus-Naturally
Trying Alternative Health Treatments Trying Acoustic Therapy Changing Your Diet Trying Supplements